[TEASER] Netflix Umum Siri Animasi “Tekken: Bloodline”
Siri animasi yang berdasarkan permainan video Tekken akan tiba di Netflix tidak lama lagi.  Perkhidmatan penstriman terkemuka itu telah melancarkan teaser trailer yang mengumumkan siri animasi tersebut. Bertajuk Tekken: Bloodline, siri tersebut akan memberi fokus pada watak Jin Kazama yang mencari datuknya, Heihachi Mishima, untuk berlatih demi membalas dendam dan menyertai kejohanan besar.  Teaser tersebut, yang anda boleh lihat dibawah, menampilkan beberapa karakter yang dikenali peminat seperti Ganryu, Ogre, True Ogre, King, Paul Phoenix, Leroy Smith, dan ayah kepada Jin, Kazuya.  Tekken: Bloodline merupakan adaptasi permainan video terbaru oleh Netflix, selepas kejayaan adaptasi League of Legend, Arcane, adaptasi Castlevania dan sudah tentu, yang paling popular The Witcher.  “Kuasa adalah segalanya. Jin Kazama mempelajari seni mempertahankan diri warisan keluarga daripada ibunya sejak kecil lagi,” menurut sinopsis. “Kuasa adalah segalanya. Jin Kazama mempelajari seni mempertahankan diri warisan keluarga daripada ibunya sejak kecil lagi,”  “Walaupun begitu, dia tidak terdaya apabila kejahatan yang dahsyat tiba-tiba muncul, memusnahkan segala yang disayanginya, mengubah hidupnya selama-lamanya. Marah pada dirinya sendiri kerana tidak dapat menghalangnya, Jin berikrar untuk membalas dendam dan mencari kuasa mutlak untuk menuntutnya. Pencariannya akan membawa kepada pertempuran terakhir di pentas global — Kejohanan Raja Penumbuk Besi.” “Walaupun begitu, dia tidak terdaya apabila kejahatan yang dahsyat tiba-tiba muncul, memusnahkan segala yang disayanginya, mengubah hidupnya selama-lamanya. Marah pada dirinya sendiri kerana tidak dapat menghalangnya, Jin berikrar untuk membalas dendam dan mencari kuasa mutlak untuk menuntutnya. Pencariannya akan membawa kepada pertempuran terakhir di pentas global — Kejohanan Raja Penumbuk Besi.” Ini bukan kali pertama Tekken diangkat ke skrin kecil. Permainan video tersebut mempunyai filem anime yang diterbitkan pad a1998 dan 2011, dan filem aksi-langsung yang ditayangkan pada 2009. Permainan video terbaru, Tekken 7, telah dillancarkan pada 2015 dan telah menerima ulasan positif dari pengkritik. 